nibzard/narodne-novine-full-text-markdown huggingface dataset:
## Odluka o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2013. godinu

### NN 138/2013 (18.11.2013.), Odluka o osnivanju Povjerenstva za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2013. godinu

VLADA REPUBLIKE HRVATSKE

2956

Na temelju članka 24. stavaka 1. i 3. Zakona o Vladi Republike Hrvatske (»Narodne novine«, broj 150/2011), Vlada Republike Hrvatske je na sjednici održanoj 14. studenoga 2013. godine donijela

ODLUKU

O OSNIVANJU POVJERENSTVA ZA KOORDINACIJU POTPORE I FINANCIRANJE KULTURNIH, OBRAZOVNIH, ZNANSTVENIH, ZDRAVSTVENIH I OSTALIH PROGRAMA I PROJEKATA OD INTERESA ZA HRVATSKI NAROD U BOSNI I HERCEGOVINI ZA 2013. GODINU

I.

Osniva se Povjerenstvo za koordinaciju potpore i financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini za 2013. godinu (u daljnjem tekstu: Povjerenstvo).

II.

U Povjerenstvo se imenuju:

1. predstojnica Državnog ureda za Hrvate izvan Republike Hrvatske, predsjednica Povjerenstva

2. pomoćnik/ca ministrice vanjskih i europskih poslova, član

3. pomoćnik/ca ministrice kulture, član

4. pomoćnik/ca ministra znanosti, obrazovanja i sporta, član

5. pomoćnik/ca ministra zdravlja, član

6. glavna tajnica Državnog ureda za Hrvate izvan Republike Hrvatske, tajnica Povjerenstva.

III.

Stručne, administrativne i tehničke poslove za Povjerenstvo obavlja Državni ured za Hrvate izvan Republike Hrvatske.

IV.

Zadatak Povjerenstva je razmotriti sve programe i projekte pristigle na Javni natječaj za financiranje kulturnih, obrazovnih, znanstvenih, zdravstvenih i ostalih programa i projekata od interesa za hrvatski narod u Bosni i Hercegovini iz sredstava Državnog proračuna Republike Hrvatske za 2013. godinu. Po dovršenom pregledu Povjerenstvo će predložiti Vladi Republike Hrvatske donošenje Odluke o raspodjeli.

V.

Programi i projekti iz točke IV. ove Odluke financirat će se iz Državnog proračuna Republike Hrvatske za 2013. godinu, sa stavke Državnog ureda za Hrvate izvan Republike Hrvatske (Glava 03205, Aktivnost A862020 – Poticaji za obrazovanje, kulturu, znanost i zdravstvo u BiH – međunarodna razvojna suradnja), u iznosu od 20.000.000,00 kuna.

VI.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/13-04/465

Urbroj: 50301-21/21-13-3

Zagreb, 14. studenoga 2013.

Predsjednik

Zoran Milanović, v. r.

Odluka, NN 138/2013-2956
## Odluka o visini naknade za stanovanje

### NN 138/2013 (18.11.2013.), Odluka o visini naknade za stanovanje

138 18.11.2013 Odluka o visini naknade za stanovanje

MINISTARSTVO OBRANE

2957

Na temelju članka 133. stavka 4. Zakona o službi u Oružanim snagama Republike Hrvatske (»Narodne novine«, br. 73/13) donosim

ODLUKU

O VISINI NAKNADE ZA STANOVANJE

I.

Ovom Odlukom određuje se visina naknade za stanovanje koja se isplaćuje djelatnim vojnim osobama u skladu s odredbama Zakona o službi u Oružanim snagama Republike Hrvatske.

II.

Visina naknade za stanovanje određuje se prema mjestu službe, a iznosi:

1. Osijek, Pula, Split, Zadar, Zagreb – 1.600,00 kn neto

2. Zagrebačka županija, Bjelovar, Cavtat, Daruvar, Delnice, Dugi Otok, Gospić, Karlovac, Knin, Križevci, Lastovo, Mali Lošinj, Mljet, Mošćenička Draga, Našice, Ogulin, Petrinja, Ploče, Požega, Sinj, Slunj, Srebreno, Stubičke Toplice, Šibenik, Trogir, Umag, Varaždin, Vinkovci, Vis, Vukovar, Zemunik Donji – 1.200,00 kn neto

3. Benkovac, Bosiljevo, Drniš, Dvor, Đakovo, Gornji Kneginec, Gvozd, Lokve, Lovinac, Obrovac, Okučani, Orebić, Perušić, Satnica Đakovačka, Udbina – 1.000,00 kn neto.

III.

Naknada iz točke II. ove Odluke isplaćuje se do 15. u mjesecu za tekući mjesec.

IV.

Ova Odluka stupa na snagu osmoga dana od dana objave u »Narodnim novinama«.

Klasa: 023-03/13-03/1
Urbroj: 512-01-13-649
Zagreb, 12. studenoga 2013.

Ministar
Ante Kotromanović, v r.

Odluka, NN 138/2013-2957
## Izmjena Liste tradicionalnih izraza za vino

### NN 138/2013 (18.11.2013.), Izmjena Liste tradicionalnih izraza za vino

138 18.11.2013 Izmjena Liste tradicionalnih izraza za vino

MINISTARSTVO POLJOPRIVREDE

2959

Na temelju članka 81. stavka 3. Zakona o vinu (»Narodne novine« br. 96/03 i 55/11), Ministarstvo poljoprivrede objavljuje

IZMJENU

LISTE TRADICIONALNIH IZRAZA ZA VINO

I.

U Listi tradicionalnih izraza za vino (»Narodne novine« br. 96/07, 62/10, 133/10, 14/11, 52/12 i 75/13) u Dodatku I. točki 3. Sorte vinove loze, u alineji 1. riječ: »blatina,« zamjenjuje se riječju: »crljenak,«.

U točki 5. Tehnologija proizvodnje, u alineji 6. riječi: »maksimum 22% vol ukupnog alkohola.« zamjenjuju se riječima: »minimalno 20% vol ukupnog alkohola.«.

II.

Ova Izmjena Liste tradicionalnih izraza za vino objavit će se u »Narodnim novinama«.

Klasa: 080-01/11-01/47

Urbroj: 525-07/0034-13-51

Zagreb, 11. studenoga 2013.

Ministar
Tihomir Jakovina, v. r.

Izmjene i dopune, NN 138/2013-2959
## Rješenje o verifikaciji i dodjeli naziva "Referentni centar Ministarstva zdravlja za zaštitu zdravlja starijih osoba" Centru za gerontologiju Zavodu za javno zdravstvo "Dr. Andrija Štampar", Zagreb

### NN 138/2013 (18.11.2013.), Rješenje o verifikaciji i dodjeli naziva "Referentni centar Ministarstva zdravlja za zaštitu zdravlja starijih osoba" Centru za gerontologiju Zavodu za javno zdravstvo "Dr. Andrija Štampar", Zagreb

138 18.11.2013 Rješenje o verifikaciji i dodjeli naziva "Referentni centar Ministarstva zdravlja za zaštitu zdravlja starijih osoba" Centru za gerontologiju Zavodu za javno zdravstvo "Dr. Andrija Štampar", Zagreb

MINISTARSTVO ZDRAVLJA

2960

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/20, 139/10, 22/11, 84/11, 12/12, 35/12 – Odluka Ustavnog suda Republike Hrvatske 70/12 i 82/13) na prijedlog Nacionalnog zdravstvenog vijeća Ministarstva zdravlja te temeljem odredbe članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

1. Centru za gerontologiju Zavoda za javno zdravstvo »Dr. Andrija Štampar«, Zagreb, verificira se i dodjeljuje naziv »Referentni centar Ministarstva zdravlja za zaštitu zdravlja starijih osoba« na vrijeme od pet godina.

2. Centar za gerontologiju Zavoda za javno zdravstvo »Dr. Andrija Štampar« Zagreb, dužan je do isteka pet godina podnijeti zahtjev za obnovu naziva »Referentni centar Ministarstva zdravlja za zaštitu zdravlja starijih osoba«.

3. »Referentni centar Ministarstva zdravlja za zaštitu zdravlja starijih osoba« Zavoda za javno zdravstvo »Dr. Andrija Štampar«, Zagreb, obvezan je dostaviti izvješće o radu za protekle tri godine i plan rada za iduće dvogodišnje razdoblje najkasnije 60 dana nakon isteka tri godine, od dana donošenja ovog rješenja.

Klasa: UP/I-510-01/13-01/13

Urbroj: 534-10-1-1-2/5-13-13

Zagreb, 5. studenoga 2013.

Ministar
prof. dr. sc. Rajko Ostojić, dr. med., v. r.

Rješenje, NN 138/2013-2960
## Indeks proizvođačkih cijena industrijskih proizvoda na domaćem tržištu u listopadu 2013.

### NN 138/2013 (18.11.2013.), Indeks proizvođačkih cijena industrijskih proizvoda na domaćem tržištu u listopadu 2013.

DRŽAVNI ZAVOD ZA STATISTIKU

2967

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U LISTOPADU 2013.

Indeks proizvođačkih cijena industrijskih proizvoda na domaćem tržištu u listopadu 2013. u odnosu na rujan 2013. iznosi 98,7.

Klasa: 954-02/13-01/04

Urbroj: 555-06-03-03-13-11

Zagreb, 11. studenoga 2013.

Ravnatelj

Marko Krištof, v. r.

138 18.11.2013 Indeks proizvođačkih cijena industrijskih proizvoda na domaćem tržištu u listopadu 2013.

Ostalo, NN 138/2013-2967
## Prosječna mjesečna bruto-plaća po zaposlenome u pravnim osobama Republike Hrvatske za razdoblje siječanj - kolovoz 2013.

### NN 138/2013 (18.11.2013.), Prosječna mjesečna bruto-plaća po zaposlenome u pravnim osobama Republike Hrvatske za razdoblje siječanj - kolovoz 2013.

138 18.11.2013 Prosječna mjesečna bruto-plaća po zaposlenome u pravnim osobama Republike Hrvatske za razdoblje siječanj - kolovoz 2013.

DRŽAVNI ZAVOD ZA STATISTIKU

2968

Državni zavod za statistiku objavljuje

PROSJEČNU MJESEČNU BRUTO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE

SIJEČANJ – KOLOVOZ 2013.

Prosječna mjesečna bruto-plaća po zaposlenome u pravnim osobama Republike Hrvatske za razdoblje siječanj – kolovoz 2013. iznosila je 7 941 kunu.

Klasa: 953-03/13-01/9

Urbroj: 555-08-06-13-2

Zagreb, 11. studenoga 2013.

Ravnatelj

Marko Krištof, v. r.

138 18.11.2013 Prosječna mjesečna bruto-plaća po zaposlenome u pravnim osobama Republike Hrvatske za razdoblje siječanj - kolovoz 2013.

Ostalo, NN 138/2013-2968
## Prosječna mjesečna isplaćena neto-plaća po zaposlenome u pravnim osobama Republike Hrvatske za razdoblje siječanj - kolovoz 2013.

### NN 138/2013 (18.11.2013.), Prosječna mjesečna isplaćena neto-plaća po zaposlenome u pravnim osobama Republike Hrvatske za razdoblje siječanj - kolovoz 2013.

DRŽAVNI ZAVOD ZA STATISTIKU

2969

Državni zavod za statistiku objavljuje

PROSJEČNU MJESEČNU ISPLAĆENU NETO-PLAĆU PO ZAPOSLENOME U PRAVNIM OSOBAMA REPUBLIKE HRVATSKE ZA RAZDOBLJE

SIJEČANJ – KOLOVOZ 2013.

Prosječna mjesečna isplaćena neto-plaća po zaposlenome u pravnim osobama Republike Hrvatske za razdoblje siječanj – kolovoz 2013. iznosila je 5 507 kuna.

Klasa: 953-03/13-01/9

Urbroj: 555-08-06-13-1

Zagreb, 11. studenoga 2013.

Ravnatelj

Marko Krištof, v. r.

138 18.11.2013 Prosječna mjesečna isplaćena neto-plaća po zaposlenome u pravnim osobama Republike Hrvatske za razdoblje siječanj - kolovoz 2013.

Ostalo, NN 138/2013-2969
## Zakon o dopuni Zakona o stambenoj štednji i državnom poticanju stambene štednje

### NN 139/2013 (20.11.2013.), Zakon o dopuni Zakona o stambenoj štednji i državnom poticanju stambene štednje

HRVATSKI SABOR

2970

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O DOPUNI ZAKONA O STAMBENOJ ŠTEDNJI I DRŽAVNOM POTICANJU STAMBENE ŠTEDNJE

Proglašavam Zakon o dopuni Zakona o stambenoj štednji i državnom poticanju stambene štednje, koji je Hrvatski sabor donio na sjednici 8. studenoga 2013. godine.

Klasa: 011-01/13-01/243

Urbroj: 71-05-03/1-13-2

Zagreb, 12. studenoga 2013.

Predsjednik

Republike Hrvatske

Ivo Josipović, v. r.

ZAKON

O DOPUNI ZAKONA O STAMBENOJ ŠTEDNJI I DRŽAVNOM POTICANJU STAMBENE ŠTEDNJE

Članak 1.

U Zakonu o stambenoj štednji i državnom poticanju stambene štednje (»Narodne novine«, br. 109/97., 117/97., 76/99., 10/01., 92/05., 21/10. i 15/13.) iza članka 30. dodaje se članak 30.a koji glasi:

»Članak 30.a

Iznimno od odredaba ove glave, državna poticajna sredstva na stambenu štednju prikupljenu u razdoblju od 1. siječnja do 31. prosinca 2014. neće se isplatiti iz državnog proračuna Republike Hrvatske.«.

Članak 2.

Ovaj Zakon objavit će se u »Narodnim novinama«, a stupa na snagu 1. siječnja 2014.

Klasa: 022-03/13-01/238

Zagreb, 8. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

139 20.11.2013 Zakon o dopuni Zakona o stambenoj štednji i državnom poticanju stambene štednje

Zakon, NN 139/2013-2970
## Odluka o sudjelovanju Oružanih snaga Republike Hrvatske u operaciji potpore miru KFOR na Kosovu

### NN 139/2013 (20.11.2013.), Odluka o sudjelovanju Oružanih snaga Republike Hrvatske u operaciji potpore miru KFOR na Kosovu

HRVATSKI SABOR

2972

Na temelju članka 54. stavka 2. Zakona o obrani (»Narodne novine«, br. 73/13.) na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 15. studenoga 2013., donio je

ODLUKU

O SUDJELOVANJU ORUŽANIH SNAGA REPUBLIKE HRVATSKE U OPERACIJI POTPORE MIRU KFOR NA KOSOVU

I.

U operaciju potpore miru KFOR na Kosovu upućuje se u 2014. godini do 35 pripadnika Oružanih snaga Republike Hrvatske s dva helikoptera Hrvatskoga ratnog zrakoplovstva i protuzračne obrane, uz mogućnost rotacije.

II.

Obvezuje se Vlada Republike Hrvatske da, do 31. ožujka 2015., izvijesti Hrvatski sabor o sudjelovanju Oružanih snaga Republike Hrvatske u operaciji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/13-01/247

Zagreb, 15. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 139/2013-2972
## Odluka o sudjelovanju pripadnika Oružanih snaga Republike Hrvatske u operaciji potpore miru ISAF u Afganistanu

### NN 139/2013 (20.11.2013.), Odluka o sudjelovanju pripadnika Oružanih snaga Republike Hrvatske u operaciji potpore miru ISAF u Afganistanu

HRVATSKI SABOR

2973

Na temelju članka 54. stavka 2. Zakona o obrani (»Narodne novine«, br. 73/13.) na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 15. studenoga 2013., donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI POTPORE MIRU ISAF U AFGANISTANU

I.

U operaciju potpore miru ISAF u Afganistanu upućuje se u 2014. godini do 200 pripadnika Oružanih snaga Republike Hrvatske, uz mogućnost rotacije.

II.

Obvezuje se Vlada Republike Hrvatske da, do 31. ožujka 2015., izvijesti Hrvatski sabor o sudjelovanju pripadnika Oružanih snaga Republike Hrvatske u operaciji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/13-01/246

Zagreb, 15. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

139 20.11.2013 Odluka o sudjelovanju pripadnika Oružanih snaga Republike Hrvatske u operaciji potpore miru ISAF u Afganistanu

139 20.11.2013 Odluka o sudjelovanju pripadnika Oružanih snaga Republike Hrvatske u operaciji potpore miru ISAF u Afganistanu

Odluka, NN 139/2013-2973
## Odluka o sudjelovanju pripadnika Oružanih snaga Republike Hrvatske u operaciji potpore miru "EU NAVFOR Somalija - ATALANTA"

### NN 139/2013 (20.11.2013.), Odluka o sudjelovanju pripadnika Oružanih snaga Republike Hrvatske u operaciji potpore miru "EU NAVFOR Somalija - ATALANTA"

HRVATSKI SABOR

2974

Na temelju članka 54. stavka 2. Zakona o obrani (»Narodne novine«, br. 73/13.) na prijedlog Vlade Republike Hrvatske i uz prethodnu suglasnost Predsjednika Republike Hrvatske, Hrvatski sabor na sjednici 15. studenoga 2013., donio je

ODLUKU

O SUDJELOVANJU PRIPADNIKA ORUŽANIH SNAGA REPUBLIKE HRVATSKE U OPERACIJI POTPORE MIRU »EU NAVFOR SOMALIJA – ATALANTA«

I.

U operaciju potpore miru »EU NAVFOR Somalija – ATALANTA« upućuje se u 2014. godini do 25 pripadnika Oružanih snaga Republike Hrvatske, uz mogućnost rotacije.

II.

Obvezuje se Vlada Republike Hrvatske da, do 31. ožujka 2015., izvijesti Hrvatski sabor o sudjelovanju pripadnika Oružanih snaga Republike Hrvatske u operaciji potpore miru iz točke I. ove Odluke.

III.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/13-01/249

Zagreb, 15. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 139/2013-2974
## Odluka o razrješenju člana Upravnog vijeća Hrvatske energetske regulatorne agencije

### NN 139/2013 (20.11.2013.), Odluka o razrješenju člana Upravnog vijeća Hrvatske energetske regulatorne agencije

HRVATSKI SABOR

2975

Na temelju članka 81. Ustava Republike Hrvatske i članka 26. stavka 1. točke 1. Zakona o regulaciji energetskih djelatnosti (»Narodne novine«, br. 120/12.) Hrvatski sabor na sjednici 15. studenoga 2013., donio je

ODLUKU

O RAZRJEŠENJU ČLANA UPRAVNOG VIJEĆA HRVATSKE ENERGETSKE REGULATORNE AGENCIJE

Razrješuje se dr. sc. IGOR SUTLOVIĆ dužnosti člana Upravnog vijeća Hrvatske energetske regulatorne agencije, s danom 30. rujna 2013., radi isteka mandata.

Klasa: 021-13/13-07/46

Zagreb, 15. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 139/2013-2975
## Odluka o imenovanju članice Upravnog vijeća Hrvatske energetske regulatorne agencije

### NN 139/2013 (20.11.2013.), Odluka o imenovanju članice Upravnog vijeća Hrvatske energetske regulatorne agencije

HRVATSKI SABOR

2976

Na temelju članka 81. Ustava Republike Hrvatske i članka 23. stavka 3. Zakona o regulaciji energetskih djelatnosti (»Narodne novine«, br. 120/12.) Hrvatski sabor na sjednici 15. studenoga 2013., donio je

ODLUKU

O IMENOVANJU ČLANICE UPRAVNOG VIJEĆA HRVATSKE ENERGETSKE REGULATORNE AGENCIJE

Imenuje se mr. sc. SONJA TOMAŠIĆ ŠKEVIN članicom Upravnog vijeća Hrvatske energetske regulatorne agencije.

Klasa: 021-13/13-07/46

Zagreb, 15. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r

Odluka, NN 139/2013-2976
## Odluka o razrješenju predsjednice i dijela članova Vijeća za zaštitu tržišnog natjecanja

### NN 139/2013 (20.11.2013.), Odluka o razrješenju predsjednice i dijela članova Vijeća za zaštitu tržišnog natjecanja

HRVATSKI SABOR

2977

Na temelju članka 81. Ustava Republike Hrvatske i članka 27. stavka 4. Zakona o zaštiti tržišnog natjecanja (»Narodne novine«, br. 79/09. i 80/13.) Hrvatski sabor na sjednici 15. studenoga 2013., donio je

ODLUKU

O RAZRJEŠENJU PREDSJEDNICE I DIJELA ČLANOVA VIJEĆA ZA ZAŠTITU TRŽIŠNOG NATJECANJA

I.

Razrješuje se mr. sc. OLGICA SPEVEC dužnosti predsjednice Vijeća za zaštitu tržišnog natjecanja, s danom 15. listopada 2013., radi isteka mandata.

II.

Razrješuju se dužnosti članovi Vijeća za zaštitu tržišnog natjecanja, s danom 15. listopada 2013., radi isteka mandata:

– dr. sc. MIRNA PAVLETIĆ ŽUPIĆ

– MILIVOJ MARŠIĆ.

Klasa: 021-13/13-07/47

Zagreb, 15. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

Odluka, NN 139/2013-2977
## Odluka o imenovanju predsjednika i dijela članova Vijeća za zaštitu tržišnog natjecanja

### NN 139/2013 (20.11.2013.), Odluka o imenovanju predsjednika i dijela članova Vijeća za zaštitu tržišnog natjecanja

HRVATSKI SABOR

2978

Na temelju članka 81. Ustava Republike Hrvatske i članka 27. stavka 4. Zakona o zaštiti tržišnog natjecanja (»Narodne novine«, br. 79/09. i 80/13.) Hrvatski sabor na sjednici 15. studenoga 2013., donio je

ODLUKU

O IMENOVANJU PREDSJEDNIKA I DIJELA ČLANOVA VIJEĆA ZA ZAŠTITU TRŽIŠNOG NATJECANJA

I.

Imenuje se MLADEN CEROVAC, član Vijeća za zaštitu tržišnog natjecanja, predsjednikom Vijeća za zaštitu tržišnog natjecanja, do isteka mandata na koji je imenovan kao član Vijeća za zaštitu tržišnog natjecanja.

II.

Za članove Vijeća za zaštitu tržišnog natjecanja, imenuju se:

– DENIS MATIĆ

– mr. sc. LJILJANA PAVLIC

– mr. sc. TATJANA PEROKOVIĆ.

Klasa: 021-13/13-07/47

Zagreb, 15. studenoga 2013.

HRVATSKI SABOR

Predsjednik

Hrvatskoga sabora

Josip Leko, vr.

Odluka, NN 139/2013-2978
## Odluka o donošenju Plana zaštite zraka, ozonskog sloja i ublažavanja klimatskih promjena u Republici Hrvatskoj za razdoblje od 2013. do 2017. godine

### NN 139/2013 (20.11.2013.), Odluka o donošenju Plana zaštite zraka, ozonskog sloja i ublažavanja klimatskih promjena u Republici Hrvatskoj za razdoblje od 2013. do 2017. godine

VLADA REPUBLIKE HRVATSKE

2979

Na temelju članka 31. stavka 2. Zakona o Vladi Republike Hrvatske (»Narodne novine«, broj 150/2011), a u vezi sa člankom 10. stavkom 3. Zakona o zaštiti zraka (»Narodne novine«, broj 130/2011), Vlada Republike Hrvatske je na sjednici održanoj 14. studenoga 2013. godine donijela

[ODLUKU
O DONOŠENJU PLANA ZAŠTITE ZRAKA, OZONSKOG SLOJA I UBLAŽAVANJA
KLIMATSKIH PROMJENA U REPUBLICI HRVATSKOJ ZA RAZDOBLJE OD 2013. DO 2017.
GODINE](dodatni/429387.pdf)

139 20.11.2013 Odluka o donošenju Plana zaštite zraka, ozonskog sloja i ublažavanja klimatskih promjena u Republici Hrvatskoj za razdoblje od 2013. do 2017. godine

139 20.11.2013 Odluka o donošenju Plana zaštite zraka, ozonskog sloja i ublažavanja klimatskih promjena u Republici Hrvatskoj za razdoblje od 2013. do 2017. godine

Odluka, NN 139/2013-2979
## Odluka o prestanku važenja Odluke o nastavnom planu i programu te organizaciji pedagoško-psihološkog obrazovanja učitelja u osnovnom školstvu i nastavnika u srednjem školstvu

### NN 139/2013 (20.11.2013.), Odluka o prestanku važenja Odluke o nastavnom planu i programu te organizaciji pedagoško-psihološkog obrazovanja učitelja u osnovnom školstvu i nastavnika u srednjem školstvu

139 20.11.2013 Odluka o prestanku važenja Odluke o nastavnom planu i programu te organizaciji pedagoško-psihološkog obrazovanja učitelja u osnovnom školstvu i nastavnika u srednjem školstvu

MINISTARSTVO ZNANOSTI, OBRAZOVANJA I SPORTA

2980

Na temelju članka 8. stavka 2. Pravilnika o stručnoj spremi i pedagoško-psihološkom obrazovanju učitelja i stručnih suradnika u osnovnom školstvu (»Narodne novine«, broj: 47/1996) i članka 57. stavka 3. Pravilnika o stručnoj spremi i pedagoško-psihološkom obrazovanju nastavnika u srednjem školstvu (»Narodne novine«, broj: 1/1996) Ministarstvo znanosti, obrazovanja i sporta donosi

ODLUKU

O PRESTANKU VAŽENJA ODLUKE O NASTAVNOM PLANU I PROGRAMU TE ORGANIZACIJI PEDAGOŠKO-PSIHOLOŠKOG OBRAZOVANJA UČITELJA U OSNOVNOM ŠKOLSTVU I NASTAVNIKA U SREDNJEM ŠKOLSTVU

I.

Danom stupanja na snagu ove Odluke prestaje važiti Odluka o nastavnom planu i programu te organizaciji pedagoško-psihološkog obrazovanja učitelja u osnovnom školstvu i nastavnika u srednjem školstvu od 27. svibnja 1997. godine.

II.

Ova Odluka stupa na snagu osmoga dana od dana objave u »Narodnim novinama«.

Klasa: 602-01/13-01/01034

Urbroj: 533-18-13-0001

Zagreb, 6. studenoga 2013.

Ministar
dr. sc. Željko Jovanović, v. r.

Odluka, NN 139/2013-2980
## Uredba o dopunama Uredbe o plaćama policijskih službenika

### NN 140/2013 (22.11.2013.), Uredba o dopunama Uredbe o plaćama policijskih službenika

VLADA REPUBLIKE HRVATSKE

2987

Na temelju članka 80. Zakona o policiji (»Narodne novine«, br. 34/2011 i 130/2012), Vlada Republike Hrvatske je na sjednici održanoj 21. studenoga 2013. godine donijela

UREDBU

O DOPUNAMA UREDBE O PLAĆAMA POLICIJSKIH SLUŽBENIKA

Članak 1.

U Uredbi o plaćama policijskih službenika (»Narodne novine«, br. 129/2011, 82/2012 i 25/2013), u Popisu naziva radnih mjesta policijskih službenika, u Prilogu 1, iza odjeljka:

|  |  |  |
| --- | --- | --- |
| VODITELJ ZA SIGURNOSNE PRETHODNICE I KOORDINACIJU | 1,504 | 20 |

dodaje se odjeljak koji glasi:

|  |  |  |
| --- | --- | --- |
| VODITELJ SMJENE NACIONALNOG KOORDINACIJSKOG CENTRA | 1,504 | 20 |

Iza odjeljka:

|  |  |  |
| --- | --- | --- |
| VOĐA SEKTORA 3. KATEGORIJA POLICIJSKE POSTAJE | 0,960 | 20 |

dodaju se odjeljci koji glase:

|  |  |  |
| --- | --- | --- |
| POLICIJSKI SLUŽBENIK ZA PREKOGRANIČNU SURADNJU | 0,960 | 20 |
| POLICIJSKI SLUŽBENIK – OPERATER NACIONALNOG  KOORDINACIJSKOG CENTRA | 0,960 | 20 |

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/13-03/133

Urbroj: 50301-09/09-13-2

Zagreb, 21. studenoga 2013.

Predsjednik

Zoran Milanović, v. r.

140 22.11.2013 Uredba o dopunama Uredbe o plaćama policijskih službenika

Uredba, NN 140/2013-2987
## Uredba o dopuni Uredbe o radnim mjestima policijskih službenika kojima se staž osiguranja računa u povećanom trajanju

### NN 140/2013 (22.11.2013.), Uredba o dopuni Uredbe o radnim mjestima policijskih službenika kojima se staž osiguranja računa u povećanom trajanju

VLADA REPUBLIKE HRVATSKE

2988

Na temelju članka 17. stavka 3. Zakona o policiji (»Narodne novine«, br. 34/2011 i 130/2012), Vlada Republike Hrvatske je na sjednici održanoj 21. studenoga 2013. godine donijela

UREDBU

O DOPUNI UREDBE O RADNIM MJESTIMA POLICIJSKIH SLUŽBENIKA KOJIMA SE STAŽ OSIGURANJA RAČUNA U POVEĆANOM TRAJANJU

Članak 1.

U Uredbi o radnim mjestima policijskih službenika kojima se staž osiguranja računa u povećanom trajanju (»Narodne novine«, broj 127/2013) u članku 9. alineji 35. na kraju se briše točka te se dodaje alineja 36. koji glasi:

»– policijski službenik za prekograničnu suradnju.«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/13-03/134

Urbroj: 50301-09/09-13-2

Zagreb, 21. studenoga 2013.

Predsjednik

Zoran Milanović, v. r.

Uredba, NN 140/2013-2988
## Uredba o dopunama Uredbe o klasifikaciji radnih mjesta policijskih službenika

### NN 140/2013 (22.11.2013.), Uredba o dopunama Uredbe o klasifikaciji radnih mjesta policijskih službenika

VLADA REPUBLIKE HRVATSKE

2989

Na temelju članka 43. stavka 5. Zakona o policiji (»Narodne novine«, br. 34/2011 i 130/2012), Vlada Republike Hrvatske je na sjednici održanoj 21. studenoga 2013. godine donijela

UREDBU

O DOPUNAMA UREDBE O KLASIFIKACIJI RADNIH MJESTA POLICIJSKIH SLUŽBENIKA

Članak 1.

U Uredbi o klasifikaciji radnih mjesta policijskih službenika (»Narodne novine«, br. 129/2011 i 82/2012), u Popisu naziva radnih mjesta policijskih službenika, u kategoriji: »Viši policijski službenici«, potkategoriji: »Savjetnik«, razini potkategorije: »1 Policijski inspektor«, iza naziva radnog mjesta: »voditelj smjene Nacionalnog pomorskog centra za prikupljanje podataka« dodaje se naziv radnog mjesta: »voditelj smjene Nacionalnog koordinacijskog centra«.

U kategoriji: »Niži policijski službenici«, potkategoriji: »Samostalni policijski službenik«, razini potkategorije: »1 samostalni policajac«, iza naziva radnog mjesta: »vođa prometne ophodnje u Mobilnoj jedinici prometne policije« dodaje se naziv radnog mjesta: »policijski službenik za prekograničnu suradnju«. U razini potkategorije: »2 viši policajac« iza naziva radnog mjesta: »vozač – motorist« dodaje se naziv radnog mjesta: »policijski službenik – operater Nacionalnog koordinacijskog centra«.

Članak 2.

Ova Uredba stupa na snagu prvoga dana od dana objave u »Narodnim novinama«.

Klasa: 022-03/13-03/135

Urbroj: 50301-09/09-13-2

Zagreb, 21. studenoga 2013.

Predsjednik

Zoran Milanović, v. r.

Uredba, NN 140/2013-2989
## Rješenje o imenovanju privremenog ravnatelja Ureda Komisije za odnose s vjerskim zajednicama

### NN 140/2013 (22.11.2013.), Rješenje o imenovanju privremenog ravnatelja Ureda Komisije za odnose s vjerskim zajednicama

VLADA REPUBLIKE HRVATSKE

2990

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 9. Uredbe o osnivanju Komisije za odnose s vjerskim zajednicama i Ureda Komisije za odnose s vjerskim zajednicama (»Narodne novine«, broj 126/2013), Vlada Republike Hrvatske je na sjednici održanoj 14. studenoga 2013. godine donijela

RJEŠENJE

O IMENOVANJU PRIVREMENOG RAVNATELJA UREDA KOMISIJE ZA ODNOSE S VJERSKIM ZAJEDNICAMA

Imenuje se ŠIME JERČIĆ privremenim ravnateljem Ureda Komisije za odnose s vjerskim zajednicama.

Klasa: 080-02/13-01/328

Urbroj: 5030115/1-13-02

Zagreb, 14. studenoga 2013.

Predsjednik

Zoran Milanović, v. r.

Rješenje, NN 140/2013-2990
## Rješenje o imenovanju ravnatelja Direkcije za korištenje službenih zrakoplova

### NN 140/2013 (22.11.2013.), Rješenje o imenovanju ravnatelja Direkcije za korištenje službenih zrakoplova

VLADA REPUBLIKE HRVATSKE

2991

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 74.a stavka 1. Zakona o državnim službenicima (»Narodne novine«, br. 92/2005, 107/2007, 27/2008, 34/2011, 49/2011, 150/2011, 34/2012, 49/2012 – pročišćeni tekst, 37/2013 i 38/2013) i članka 7. stavka 2. Uredbe o Direkciji za korištenje službenih zrakoplova (»Narodne novine«, broj 54/2013), Vlada Republike Hrvatske je na sjednici održanoj 14. studenoga 2013. godine donijela

RJEŠENJE

O IMENOVANJU RAVNATELJA DIREKCIJE ZA KORIŠTENJE SLUŽBENIH ZRAKOPLOVA

Imenuje se MLADEN TURKOVIĆ ravnateljem Direkcije za korištenje službenih zrakoplova, na razdoblje od četiri godine.

Klasa: 080-02/13-01/329

Urbroj: 5030115/1-13-02

Zagreb, 14. studenoga 2013.

Predsjednik

Zoran Milanović, v. r.

Rješenje, NN 140/2013-2991
## Rješenje o razrješenju članice Upravnog vijeća Hrvatskog zavoda za mirovinsko osiguranje

### NN 140/2013 (22.11.2013.), Rješenje o razrješenju članice Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2992

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 131. stavka 2. Zakona o mirovinskom osiguranju (»Narodne novine«, br. 102/98, 127/2000, 59/2001, 109/2001, 147/2002, 117/2003, 30/2004, 177/2004, 92/2005, 43/2007, 79/2007, 35/2008, 40/2010, 121/2010, 130/2010 – pročišćeni tekst, 61/2011, 114/2011, 76/2012 i 133/2013), Vlada Republike Hrvatske je na sjednici održanoj 14. studenoga 2013. godine donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Razrješuje se VESNA MANDARIĆ dužnosti članice Upravnog vijeća Hrvatskog zavoda za mirovinsko osiguranje, na koju je imenovana na prijedlog ministra nadležnog za mirovinski sustav.

Klasa: 080-02/13-02/239

Urbroj: 5030115/1-13-02

Zagreb, 14. studenoga 2013.

Predsjednik

Zoran Milanović, v. r.

Rješenje, NN 140/2013-2992
## Rješenje o imenovanju članice Upravnog vijeća Hrvatskog zavoda za mirovinsko osiguranje

### NN 140/2013 (22.11.2013.), Rješenje o imenovanju članice Upravnog vijeća Hrvatskog zavoda za mirovinsko osiguranje

VLADA REPUBLIKE HRVATSKE

2993

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 131. stavka 2. Zakona o mirovinskom osiguranju (»Narodne novine«, br. 102/98, 127/2000, 59/2001, 109/2001, 147/2002, 117/2003, 30/2004, 177/2004, 92/2005, 43/2007, 79/2007, 35/2008, 40/2010, 121/2010, 130/2010 – pročišćeni tekst, 61/2011, 114/2011, 76/2012 i 133/2013), Vlada Republike Hrvatske je na sjednici održanoj 14. studenoga 2013. godine donijela

RJEŠENJE

O IMENOVANJU ČLANICE UPRAVNOG VIJEĆA HRVATSKOG ZAVODA ZA MIROVINSKO OSIGURANJE

Imenuje se dr. sc. NATALIJA MARINKOVIĆ članicom Upravnog vijeća Hrvatskog zavoda za mirovinsko osiguranje, na prijedlog ministra nadležnog za mirovinski sustav.

Klasa: 080-02/13-01/330

Urbroj: 5030115/1-13-02

Zagreb, 14. studenoga 2013.

Predsjednik

Zoran Milanović, v. r.

Rješenje, NN 140/2013-2993
## Rješenje o razrješenju tehničke tajnice hrvatskog dijela Stalne hrvatsko-mađarske komisije za vodno gospodarstvo

### NN 140/2013 (22.11.2013.), Rješenje o razrješenju tehničke tajnice hrvatskog dijela Stalne hrvatsko-mađarske komisije za vodno gospodarstvo

VLADA REPUBLIKE HRVATSKE

2994

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 10. stavka 2. Sporazuma o vodnogospodarskim odnosima između Vlade Republike Hrvatske i Vlade Republike Mađarske (»Narodne novine – Međunarodni ugovori«, broj 10/94), Vlada Republike Hrvatske je na sjednici održanoj 14. studenoga 2013. godine donijela

RJEŠENJE

O RAZRJEŠENJU TEHNIČKE TAJNICE HRVATSKOG DIJELA STALNE HRVATSKO-MAĐARSKE KOMISIJE ZA VODNO GOSPODARSTVO

Razrješuje se RUŽICA DRMIĆ dužnosti tehničke tajnice hrvatskog dijela Stalne hrvatsko-mađarske komisije za vodno gospodarstvo.

Klasa: 080-02/13-02/241

Urbroj: 5030115/1-13-02

Zagreb, 14. studenoga 2013.

Predsjednik

Zoran Milanović, v. r.

Rješenje, NN 140/2013-2994
## Rješenje o imenovanju tehničke tajnice hrvatskog dijela Stalne hrvatsko-mađarske komisije za vodno gospodarstvo

### NN 140/2013 (22.11.2013.), Rješenje o imenovanju tehničke tajnice hrvatskog dijela Stalne hrvatsko-mađarske komisije za vodno gospodarstvo

VLADA REPUBLIKE HRVATSKE

2995

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 10. stavka 2. Sporazuma o vodnogospodarskim odnosima između Vlade Republike Hrvatske i Vlade Republike Mađarske (»Narodne novine – Međunarodni ugovori«, broj 10/94), Vlada Republike Hrvatske je na sjednici održanoj 14. studenoga 2013. godine donijela

RJEŠENJE

O IMENOVANJU TEHNIČKE TAJNICE HRVATSKOG DIJELA STALNE HRVATSKO-MAĐARSKE KOMISIJE ZA VODNO GOSPODARSTVO

Imenuje se ELIZABETA KOS tehničkom tajnicom hrvatskog dijela Stalne hrvatsko-mađarske komisije za vodno gospodarstvo.

Klasa: 080-02/13-01/332

Urbroj: 5030115/1-13-02

Zagreb, 14. studenoga 2013.

Predsjednik

Zoran Milanović, v. r.

Rješenje, NN 140/2013-2995
## Rješenje o razrješenju tajnice hrvatskog dijela Stalne hrvatsko-crnogorske komisije za upravljanje vodama od zajedničkog interesa

### NN 140/2013 (22.11.2013.), Rješenje o razrješenju tajnice hrvatskog dijela Stalne hrvatsko-crnogorske komisije za upravljanje vodama od zajedničkog interesa

VLADA REPUBLIKE HRVATSKE

2996

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 16. stavka 2. Ugovora između Vlade Republike Hrvatske i Vlade Republike Crne Gore o međusobnim odnosima u području upravljanja vodama (»Narodne novine – Međunarodni ugovori«, broj 1/2008), Vlada Republike Hrvatske je na sjednici održanoj 14. studenoga 2013. godine donijela

RJEŠENJE

O RAZRJEŠENJU TAJNICE HRVATSKOG DIJELA STALNE HRVATSKO-CRNOGORSKE KOMISIJE ZA UPRAVLJANJE VODAMA OD ZAJEDNIČKOG INTERESA

Razrješuje se RUŽICA DRMIĆ dužnosti tajnice hrvatskog dijela Stalne hrvatsko-crnogorske komisije za upravljanje vodama od zajedničkog interesa.

Klasa: 080-02/13-02/242

Urbroj: 5030115/1-13-02

Zagreb, 14. studenoga 2013.

Predsjednik

Zoran Milanović, v. r.

Rješenje, NN 140/2013-2996
## Rješenje o imenovanju tajnice hrvatskog dijela Stalne hrvatsko-crnogorske komisije za upravljanje vodama od zajedničkog interesa

### NN 140/2013 (22.11.2013.), Rješenje o imenovanju tajnice hrvatskog dijela Stalne hrvatsko-crnogorske komisije za upravljanje vodama od zajedničkog interesa

VLADA REPUBLIKE HRVATSKE

2997

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011) i članka 16. stavka 2. Ugovora između Vlade Republike Hrvatske i Vlade Republike Crne Gore o međusobnim odnosima u području upravljanja vodama (»Narodne novine – Međunarodni ugovori«, broj 1/2008), Vlada Republike Hrvatske je na sjednici održanoj 14. studenoga 2013. godine donijela

RJEŠENJE

O IMENOVANJU TAJNICE HRVATSKOG DIJELA STALNE HRVATSKO-CRNOGORSKE KOMISIJE ZA UPRAVLJANJE VODAMA OD ZAJEDNIČKOG INTERESA

Imenuje se ELIZABETA KOS tajnicom hrvatskog dijela Stalne hrvatsko-crnogorske komisije za upravljanje vodama od zajedničkog interesa.

Klasa: 080-02/13-01/333

Urbroj: 5030115/1-13-02

Zagreb, 14. studenoga 2013.

Predsjednik

Zoran Milanović, v. r.

Rješenje, NN 140/2013-2997
## Rješenje o razrješenju članice delegacije Republike Hrvatske u Međunarodnoj komisiji za zaštitu rijeke Dunava

### NN 140/2013 (22.11.2013.), Rješenje o razrješenju članice delegacije Republike Hrvatske u Međunarodnoj komisiji za zaštitu rijeke Dunava

VLADA REPUBLIKE HRVATSKE

2998

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 18. stavka 1. Konvencije o suradnji na zaštiti i održivoj uporabi rijeke Dunav i članka 1. stavka 1. Priloga IV. Konvencije o suradnji na zaštiti i održivoj uporabi rijeke Dunav – Statuta Međunarodne komisije za zaštitu rijeke Dunava (»Narodne novine – Međunarodni ugovori«, broj 2/96), Vlada Republike Hrvatske je na sjednici održanoj 14. studenoga 2013. godine donijela

RJEŠENJE

O RAZRJEŠENJU ČLANICE DELEGACIJE REPUBLIKE HRVATSKE U MEĐUNARODNOJ KOMISIJI ZA ZAŠTITU RIJEKE DUNAVA

Razrješuje se RUŽICA DRMIĆ dužnosti članice delegacije Republike Hrvatske u Međunarodnoj komisiji za zaštitu rijeke Dunava.

Klasa: 080-02/13-02/243

Urbroj: 5030115/1-13-02

Zagreb, 14. studenoga 2013.

Predsjednik

Zoran Milanović, v. r.

Rješenje, NN 140/2013-2998
## Rješenje o imenovanju članice delegacije Republike Hrvatske u Međunarodnoj komisiji za zaštitu rijeke Dunava

### NN 140/2013 (22.11.2013.), Rješenje o imenovanju članice delegacije Republike Hrvatske u Međunarodnoj komisiji za zaštitu rijeke Dunava

VLADA REPUBLIKE HRVATSKE

2999

Na temelju članka 31. stavka 4. Zakona o Vladi Republike Hrvatske (»Narodne novine«, broj 150/2011), članka 18. stavka 1. Konvencije o suradnji na zaštiti i održivoj uporabi rijeke Dunav i članka 1. stavka 1. Priloga IV. Konvencije o suradnji na zaštiti i održivoj uporabi rijeke Dunav – Statuta Međunarodne komisije za zaštitu rijeke Dunava (»Narodne novine – Međunarodni ugovori«, broj 2/96), Vlada Republike Hrvatske je na sjednici održanoj 14. studenoga 2013. godine donijela

RJEŠENJE

O IMENOVANJU ČLANICE DELEGACIJE REPUBLIKE HRVATSKE U MEĐUNARODNOJ KOMISIJI ZA ZAŠTITU RIJEKE DUNAVA

Imenuje se ELIZABETA KOS članicom delegacije Republike Hrvatske u Međunarodnoj komisiji za zaštitu rijeke Dunava.

Klasa: 080-02/13-01/334

Urbroj: 5030115/1-13-02

Zagreb, 14. studenoga 2013.

Predsjednik

Zoran Milanović, v. r.

Rješenje, NN 140/2013-2999
## Pravilnik o dopuni Pravilnika o mjestima ulaska za pošiljke bilja, biljnih proizvoda i drugih nadziranih predmeta koji podliježu fitosanitarnom pregledu pri unošenju iz trećih zemalja

### NN 140/2013 (22.11.2013.), Pravilnik o dopuni Pravilnika o mjestima ulaska za pošiljke bilja, biljnih proizvoda i drugih nadziranih predmeta koji podliježu fitosanitarnom pregledu pri unošenju iz trećih zemalja

140 22.11.2013 Pravilnik o dopuni Pravilnika o mjestima ulaska za pošiljke bilja, biljnih proizvoda i drugih nadziranih predmeta koji podliježu fitosanitarnom pregledu pri unošenju iz trećih zemalja

MINISTARSTVO POLJOPRIVREDE

3005

Na temelju članka 40. stavka 4. Zakona o biljnom zdravstvu (»Narodne novine«, br. 75/05 i 55/11), ministar poljoprivrede donosi

PRAVILNIK

O DOPUNI PRAVILNIKA O MJESTIMA ULASKA ZA POŠILJKE BILJA, BILJNIH PROIZVODA I DRUGIH NADZIRANIH PREDMETA KOJI PODLIJEŽU FITOSANITARNOM PREGLEDU PRI UNOŠENJU IZ TREĆIH ZEMALJA

Članak 1.

U Pravilniku o mjestima ulaska za pošiljke bilja, biljnih proizvoda i drugih nadziranih predmeta koji podliježu fitosanitarnom pregledu pri unošenju iz trećih zemalja (»Narodne novine«, br. 90/13) iza članka 2. dodaje se članak 2.a koji glasi:

»Članak 2.a

Jedinim mjestom ulaska za gomolje krumpira koji nisu namijenjeni sadnji, a koji potječu iz Egipta ili iz regija Akkar i Bekaa u Libanonu određuje se pomorski granični prijelaz Rijeka.«.

Članak 2.

Ovaj Pravilnik stupa na snagu osmog dana od dana objave u »Narodnim novinama«.

Klasa: 011-01/13-01/118

Urbroj: 525-09/0822-13-2

Zagreb, 31. listopada 2013.

Ministar
Tihomir Jakovina, v. r.

Pravilnik, NN 140/2013-3005
## Rješenje o ukidanju naziva "Referentni centar Ministarstva zdravstva i socijalne skrbi za kliničku neuroendokrinologiju i bolesti hipofize" Klinici za unutarnje bolesti Kliničkog bolničkog centra "Sestre milosrdnice" Zagreb

### NN 140/2013 (22.11.2013.), Rješenje o ukidanju naziva "Referentni centar Ministarstva zdravstva i socijalne skrbi za kliničku neuroendokrinologiju i bolesti hipofize" Klinici za unutarnje bolesti Kliničkog bolničkog centra "Sestre milosrdnice" Zagreb

140 22.11.2013 Rješenje o ukidanju naziva "Referentni centar Ministarstva zdravstva i socijalne skrbi za kliničku neuroendokrinologiju i bolesti hipofize" Klinici za unutarnje bolesti Kliničkog bolničkog centra "Sestre milosrdnice" Zagreb

MINISTARSTVO ZDRAVLJA

3006

Ministar zdravlja na temelju članka 112. stavka 2. Zakona o zdravstvenoj zaštiti (»Narodne novine« broj 150/08, 71/10, 139/10, 22/11, 84/11, 12/12, 35/12 – Odluka Ustavnog suda Republike Hrvatske, 70/12, 144/12 i 82/13) i članka 10. Pravilnika o mjerilima za dodjelu i obnovu naziva referentnog centra ministarstva nadležnog za zdravstvo (»Narodne novine« broj 77/05 i 125/08) sukladno prijedlogu Nacionalnog zdravstvenog vijeća, i članka 96. stavka 1. Zakona o općem upravnom postupku (»Narodne novine« broj 47/09), donosi

RJEŠENJE

I. Utvrđuje se da Klinika za unutarnje bolesti Kliničkog bolničkog centra »Sestre milosrdnice« Zagreb, Vinogradska 29, ne ispunjava uvjete za obnovu i dodjelu naziva »Referentnog centra Ministarstva zdravlja za kliničku neuroendokrinologiju i bolesti hipofize«.

II. Ukida se naziv »Referentni centar Ministarstva zdravstva i socijalne skrbi za kliničku neuroendokrinologiju i bolesti hipofize« Klinici za unutarnje bolesti Kliničkog bolničkog centra »Sestre milosrdnice« Zagreb.

Klasa: UP/I-510-01/11-01/28
Urbroj: 534-10-1-1-2/5-13-24
Zagreb, 3. listopada 2013.

Ministar
prof. dr. sc. Rajko Ostojić, dr. med., v. r.

Rješenje, NN 140/2013-3006
## Odluka o razrješenju dužnosti zamjenice općinske državne odvjetnice u Općinskom državnom odvjetništvu u Sesvetama

### NN 140/2013 (22.11.2013.), Odluka o razrješenju dužnosti zamjenice općinske državne odvjetnice u Općinskom državnom odvjetništvu u Sesvetama

DRŽAVNOODVJETNIČKO VIJEĆE

3008

Državnoodvjetničko vijeće na temelju članka 152. u svezi s člankom 113. stavkom 1. točka 1. Zakona o državnom odvjetništvu (»Narodne novine« broj 76/09, 153/09, 116/10, 145/10, 57/11, 130/11 i 72/13) odlučujući o zahtjevu za razrješenje SANJE FUCAK, na 45. sjednici održanoj 14. studenoga 2013., donijelo je

ODLUKU

SANJA FUCAK, razrješava se dužnosti zamjenice općinske državne odvjetnice u Općinskom državnom odvjetništvu u Sesvetama s danom 14. studenoga 2013.

Broj: DOVO-35/13

Zagreb, 14. studenoga 2013.

Predsjednik

Državnoodvjetničkog vijeća

Josip Čule, v. r.

Odluka, NN 140/2013-3008
## Indeks potrošačkih cijena u listopadu 2013. godine

### NN 140/2013 (22.11.2013.), Indeks potrošačkih cijena u listopadu 2013. godine

DRŽAVNI ZAVOD ZA STATISTIKU

3010

Državni zavod za statistiku objavljuje

INDEKS

POTROŠAČKIH CIJENA U LISTOPADU 2013.

Indeks potrošačkih cijena u listopadu 2013. u odnosu na rujan 2013. iznosi 99,6.

Klasa: 957-04/13-01/15

Urbroj: 555-09-05-13-2

Zagreb, 14. studenoga 2013.

Ravnatelj

Marko Krištof, v. r.

140 22.11.2013 Indeks potrošačkih cijena u listopadu 2013. godine

Ostalo, NN 140/2013-3010
## Zakon o izmjeni Zakona o Fondu za naknadu oduzete imovine

### NN 141/2013 (27.11.2013.), Zakon o izmjeni Zakona o Fondu za naknadu oduzete imovine

HRVATSKI SABOR

3013

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI ZAKONA O FONDU ZA NAKNADU ODUZETE IMOVINE

Proglašavam Zakon o izmjeni Zakona o Fondu za naknadu oduzete imovine, koji je Hrvatski sabor donio na sjednici 15. studenoga 2013. godine.

Klasa: 011-01/13-01/248

Urbroj: 71-05-03/1-13-2

Zagreb, 21. studenoga 2013.

Predsjednik

Republike Hrvatske

Ivo Josipović, v. r.

ZAKON

O IZMJENI ZAKONA O FONDU ZA NAKNADU ODUZETE IMOVINE

Članak 1.

U Zakonu o Fondu za naknadu oduzete imovine (»Narodne novine«, br. 69/97., 105/99. i 64/00.) članak 5. mijenja se i glasi:

»(1) Fond je proračunski korisnik državnog proračuna.

(2) Sredstva za obavljanje poslova iz djelokruga Fonda osiguravaju se u državnom proračunu.

(3) Prihodi od prodaje stanova stanarima koji su pravo na otkup stana stekli u skladu s odredbama Zakona o naknadi za imovinu oduzetu za vrijeme jugoslavenske komunističke vladavine prihodi su državnog proračuna i uplaćuju se u državni proračun.

(4) Pomoći ili donacije koje Fond primi od međunarodnih organizacija te od tijela i fondova Europske unije radi unaprjeđenja stručne ili tehničke razine djelatnosti prihodi su Fonda i uplaćuju se u državni proračun.«.

Članak 2.

(1) Novčana sredstva na računima i sva potraživanja Fona za naknadu oduzete imovine na dan 31. prosinca 2013. prihod su državnog proračuna i uplatit će se na jedinstveni račun državne riznice u roku od 30 dana od dana stupanja na snagu ovoga Zakona.

(2) Sva potraživanja Fonda za naknadu oduzete imovine prihod su državnog proračuna i uplaćivat će se na jedinstveni račun državne riznice nakon stupanja na snagu ovoga Zakona.

Članak 3.

Ovaj Zakon objavit će se u »Narodnim novinama«, a stupa na snagu 1. siječnja 2014.

Klasa: 022-03/13-01/240

Zagreb, 15. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 141/2013-3013
## Zakon o izmjeni i dopunama Zakona o državnim potporama

### NN 141/2013 (27.11.2013.), Zakon o izmjeni i dopunama Zakona o državnim potporama

HRVATSKI SABOR

3014

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENI I DOPUNAMA ZAKONA O DRŽAVNIM POTPORAMA

Proglašavam Zakon o izmjeni i dopunama Zakona o državnim potporama, koji je Hrvatski sabor donio na sjednici 15. studenoga 2013. godine.

Klasa: 011-01/13-01/249

Urbroj: 71-05-03/1-13-2

Zagreb, 21. studenoga 2013.

Predsjednik

Republike Hrvatske

Ivo Josipović, v. r.

ZAKON

O IZMJENI I DOPUNAMA ZAKONA O DRŽAVNIM POTPORAMA

Članak 1.

U Zakonu o državnim potporama (»Narodne novine«, br. 72/13.) u članku 2. podstavku 2. u cijelom tekstu riječ: »akt« zamjenjuje se riječima: »pravni akt«.

Članak 2.

U članku 5. podstavku 2. iza riječi: »nadležnih tijela« dodaju se riječi: »i nakon objave«.

Članak 3.

U članku 7. stavku 4. iza riječi: »Ministarstvo financija« dodaje se riječ: »osobito«.

Članak 4.

Iza članka 12. dodaju se naslov i članak 12.a koji glase:

»Objava programa državnih potpora

Članak 12.a

Davatelj državne potpore nakon odobrenja prijedloga programa državne potpore, odnosno prije dodjele državnih potpora objavljuje program državnih potpora na svojoj internet stranici.«.

Članak 5.

U članku 17. iza stavka 4. dodaje se novi stavak 5. koji glasi:

»(5) Godišnje izvješće o državnim potporama za 2012. godinu izradit će Agencija do kraja 2013. godine i podnijeti na usvajanje Hrvatskom saboru.«.

U dosadašnjem stavku 5. koji postaje stavak 6. iza riječi: »do kraja 2014. godine« dodaju se riječi: »i podnijeti na usvajanje Hrvatskom saboru«.

Članak 6.

Ovaj Zakon stupa na snagu osmoga dana od dana objave u »Narodnim novinama«.

Klasa: 022-03/13-01/239

Zagreb, 15. studenoga 2013.

HRVATSKI SABOR

Predsjednik

Hrvatskoga sabora

Josip Leko, v. r.

Zakon, NN 141/2013-3014
## Uredba o izmjenama Uredbe o osnivanju Agencije za poljoprivredno zemljište

### NN 141/2013 (27.11.2013.), Uredba o izmjenama Uredbe o osnivanju Agencije za poljoprivredno zemljište

VLADA REPUBLIKE HRVATSKE

3017

Na temelju članka 12. stavka 2. Zakona o ustanovama (»Narodne novine«, br. 76/93, 29/97, 47/99 i 35/2008), Vlada Republike Hrvatske je na sjednici održanoj 21. studenoga 2013. godine donijela

UREDBU

O IZMJENAMA UREDBE O OSNIVANJU AGENCIJE ZA POLJOPRIVREDNO ZEMLJIŠTE

Članak 1.

U Uredbi o osnivanju Agencije za poljoprivredno zemljište (»Narodne novine«, br. 39/2009, 33/2010, 109/2011 i 66/2013) u članku 9. stavak 4. mijenja se i glasi:

»(4) Jedan član Upravnog vijeća je iz udruga poljoprivrednih proizvođača i jedan član je predstavnik radnika.«.

Članak 2.

U članku 10. stavak 3. briše se.

Članak 3.

U članku 11. stavak 5. mijenja se i glasi:

»(5) Ravnatelj mora imati završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij agronomske, pravne, ekonomske ili druge odgovarajuće struke te najmanje 3 godine radnog iskustva na poslovima raspolaganja nekretninama.«.

Stavak 7. mijenja se i glasi:

»(7) Zamjenik ravnatelja mora imati završen preddiplomski i diplomski sveučilišni studij ili integrirani preddiplomski i diplomski sveučilišni studij ili specijalistički diplomski stručni studij agronomske, pravne, ekonomske ili druge odgovarajuće struke te najmanje 3 godine rada u struci.«.

Članak 4.

Članak 14. briše se.

Članak 5.

Vlada Republike Hrvatske imenovat će Upravno vijeće Agencije za poljoprivredno zemljište sukladno odredbama ove Uredbe, u roku od 30 dana od dana stupanja na snagu ove Uredbe.

Članak 6.

Upravno vijeće Agencije uskladit će Statut Agencije za poljoprivredno zemljište s odredbama ove Uredbe, u roku od 30 dana od dana stupanja na snagu ove Uredbe.

Članak 7.

Ova Uredba stupa na snagu osmoga dana od dana objave u »Narodnim novinama«.

Klasa: 022-03/13-03/130

Urbroj: 50301-05/25-13-3

Zagreb, 21. studenoga 2013.

Predsjednik

Zoran Milanović, v. r.

Uredba, NN 141/2013-3017
## Odluka o jediničnom iznosu novčanog poticaja za proizvodnju biogoriva u 2014. godinu

### NN 141/2013 (27.11.2013.), Odluka o jediničnom iznosu novčanog poticaja za proizvodnju biogoriva u 2014. godinu

VLADA REPUBLIKE HRVATSKE

3018

Na temelju članka 19. stavka 5. Zakona o biogorivima za prijevoz (»Narodne novine«, br. 65/2009, 145/2010, 26/2011 i 144/2012), Vlada Republike Hrvatske je na sjednici održanoj 21. studenoga 2013. godine donijela

ODLUKU

O JEDINIČNOM IZNOSU NOVČANOG POTICAJA ZA PROIZVODNJU BIOGORIVA U 2014. GODINI

I.

Utvrđuje se jedinični iznos novčanog poticaja za proizvodnju biogoriva u 2014. godini izražen u kn/l i to:

1. biodizela u visini 1,7 kn/l

2. bioetanola u visini 0,23 kn/l.

II.

Ova Odluka objavit će se u »Narodnim novinama«, a stupa na snagu 1. siječnja 2014. godine.

Klasa: 022-03/13-04/476

Urbroj: 50301-05/20-13-2

Zagreb, 21. studenoga 2013.

Predsjednik

Zoran Milanović, v. r.

Odluka, NN 141/2013-3018